open-index/open-wikipedia-markdown huggingface dataset:
Valerij Ivanovič Tokarev

**Valerij Ivanovič Tokarev** (; * 29. október 1952, Kapustin Jar) je ruský kozmonaut, ktorý sa podieľal na budovaní a obsluhe Medzinárodnej vesmírnej stanice ISS.

## Život
### Mladosť a výcvik
Po základnej škole sa rozhodol pre vojenskú kariéru v sovietskej armáde. Nastúpil na Vyššie vojenské letecké učilište v Stavropole, toto úspešne ukončil v roku 1973 (v 21. rokoch) a začal slúžiť ako vojenský pilot. Potom absolvoval výcvik skúšobného pilota, ukončil ho roku 1982. Absolvoval Vojenskú leteckú akadémiu J. A. Gagarina v Monino, kde sa stal leteckým inžinierom. V roku 1987 bol prijatý do výcvikového strediska kozmonautov. Výcvik zakončil roku 1989 a bol preradený do oddielu kozmonautov a presťahoval sa do Hviezdneho mestečka. Bol tiež v skupine kandidátov pre let raketoplánom Buran. V Moskve potom absolvoval štúdium na Akadémii národného hospodárstva, ktoré úspešne ukončil roku 1995. V ďalších rokoch bol dvakrát v kozme. Bol niekoľkokrát vyznamenaný, o. i. ako Hrdina Ruskej federácie. Je ženatý, jeho manželka sa volá Irina (* 1955), syn sa volá Ivan, dcéra Oľga,

### Lety do vesmíru
Po prvýkrát letel v raketopláne koncom jari 1999 vo veku 47 rokov. Misia, katalogizovaná v COSPAR ako 1999-030A, mala za úlohu doviesť materiál a zásoby na novú stanicu ISS. So sebou mali aj laboratórium Spacelab pre implementáciu série vedeckých pokusov. Posádka bola sedemčlenná, päť členov boli Američania, jeden Rus a jeden Kanaďan. Na stanici doplnili ďalšie jej časti. Tokarev tam bol preto, že niektoré montážne práce sa týkali ruských modulov stanice. Pristáli po úspešnom lete tam, kde štartovali, na Floride, Mys Canaveral.

Druhýkrát letel v ruskej kozmickej lodi Sojuz TMA-7 ako veliteľ, v lodi bol McArthur a kozmický turista Američan Gregory Olsen. Misia bola označená v COSPAR 2005-039A. Odštartovali z Bajkonuru, pripojili sa k stanici ISS, kde pôsobila posádka Expedície 11 a na stanici všetci strávili spoločne týždeň. Potom stará posádka spolu s Olsenom odletela vo svojom Sojuze TMA-6 dole na Zem, pristáli na území Kazachstanu. Nová Expedícia 12 tvorená dvojicou Tokarev a McArthur začala samostatnú činnosť. Na stanici boli bezmála pol roka, Tokarev tu strávil 53. narodeniny. Po splnení úloh sa vo svojom Sojuze vrátili na Zem, vystriedaní novú obsluhou z Expedície 13.

Plukovník Tokarev je registrovaný ako 388. kozmonaut Zeme so 199 dňami strávenými v kozme. Absolvoval 2 výstupy do voľného vesmíru (EVA) zo stanice ISS, pri ktorých strávil 11 hodín a 5 minút.

* STS-96 Discovery, štart 27. máj 1999, pristátie 6. jún 1999.
* Sojuz TMA-7, ISS, Sojuz TMA-7, štart 1. október 2005, pristátie 8. apríl 2006.

## Zdroje

## Externé odkazy

* Na webe MEK 
* Let raketoplánom 
* Let Sojuzom 
* Na webe SPACE40 

Kategória:Narodenia v 1952
Kategória:Sovietski kozmonauti
Kategória:Ruskí kozmonauti
Kategória:Sovietski letci
Kategória:Ruskí letci
Kategória:Hrdinovia Ruskej federácie
Sága

**Sága** môže byť:

* v literatúre: literárny žáner, pozri sága (literatúra)
* v mytológii: severská bohyňa, pozri Sága (bohyňa)
* v entomológii: rod hmyzu, pozri sága (rod)
Players Tour Championship 2010/2011 – Turnaj 2

**Players Tour Championship Turnaj 2** bol druhý snookrový turnaj v rámci série Players Tour Championship v sezóne 2010/2011. Konal sa 8. - 11. júla vo World Snooker Academy v Sheffielde. Zúčastnilo sa 81 profesionálov a 83 amatérov. Vyhral Mark Selby, ktorý vo finále porazil Barryho Pinchesa 4-3.

## Výhra

* Víťaz: £10 000
* Finalista: £5 000
* Semifinalisti: £2 500
* Štvrťfinalisti: £1 500
* Osemfinalisti: £1 000
* Posledných 32: £600
* Posledných 64: £200

## Body do rebríčka

Profesionálnym hráčom boli ponúknuté aj body do rebríčka Main Tour:

* Víťaz: 2 000
* Finalista: 1 600
* Semifinalisti: 1 280
* Štvrťfinalisti: 1 000
* Osemfinalisti: 760
* Posledných 32: 560
* Posledných 64: 360

## Predkvalifikácia

* 01. **Lee Spick 4**-1 Shaun Parkes
* 02. **Paul Metcalf 4**-2 Raymond Fry
* 03. Tony Knowles 2-**4 Mitchell Travis**
* 04. **Chen Zhe 4**-2 Shahrukh Nasir
* 05. Kamran Ashrat 1-**4 David Gray**
* 06. **James Brown 4**-1 James Silverwood
* 07. William Thomson 1-**4 Charlie Walters**
* 08. **Craig Steadman 4**-0 Rogelio Esteiro
* 09. Callum Downing 0-**4 Stephen Craigie**
* 10. **Jake Nicholson 4**-2 Jim Buck
* 11. **Joel Walker 4**-0 Callum Lloyd
* 12. **Robbie Williams 4**-2 Stephen Ormerod
* 13. Ejler Hame 0-**4 Alex Davies**
* 14. **Adam Duffy 4**-1 James Hill
* 15. **Ali O'Baidly 4**-0* Yu De Lu
* 16. **Jamie Burrett 4**-2 Abdulrahman Quari
* 17. Ashik Nathwani 1-**4 Samuel Thistlewhite**
* 18. **Lee L. Farebrother 4**-2 Terry Challenger
* 19. **Jamie Rhys Clarke 4**-0 Ahmad Saif
* 20. Stephen Groves 3-**4 Jamie Walker**
* 21. Andy Lee 0-**4 Alex Taubman**
* 22. Farakh Ajaib 3-**4 Shokat Ali**
* 23. **Robert Valiant 4**-2 Gavin Buller
* 24. **David Grace 4**-3 David Portman
* 25. Sam Craigie 3-**4 Danny Douane**
* 26. **Sam Baird 4**-1 Mohanna O'Baidly
* 27. **Ian Glover 4**-3 Jack Culligan
* 28. Jordan Rimmer 1-**4 James McGouran**
* 29. Oliver Brown 0-**4 Sam Harvey**
* 30. **Craig Barber 4**-2 Marc Harman 
* 31. Jason Stockton 0-**4 Chris Norbury**
* 32. **Michael Wild 4**-2 Mark J. Miller
* 33. **Ian Burns 4**-0* Hugh Abernethy
* 34. **Damian Wilkes 4**-3 Jett Cundy
* 35. **Stuart Carrington 4**-0 Yahya Seedat
* 36. **Greg Davis 4**-3 Martin O'Donnell

V zápasoch označených * sa súper nezúčastnil

## Turnajový pavúk
### Finále

### Horná polovica
#### Sekcia 1

#### Sekcia 2

#### Sekcia 3

#### Sekcia 4

### Dolná polovica
#### Sekcia 5

#### Sekcia 6

#### Sekcia 7

#### Sekcia 8

## Hry nad 100 bodov
* 144, 138, 101 Judd Trump
* 143 Jimmy White
* 142, 133, 127, 125, 116, 111, 110, 102 Mark Selby
* 140 Stephen Maguire
* 137 Jamie Cope
* 136 Jimmy Robertson
* 135, 115 Joe Perry
* 134 Tony Drago
* 127, 110, 104, 103 Anthony McGill
* 121 Bjorn Haneveer
* 116, 100 Stuart Bingham
* 115, 103, 102 Barry Pinches
* 111 James McBain
* 110 David Gilbert
* 108 Tom Ford
* 108, 102 David Gray
* 106 Michael Wasley
* 105 Paul Davison
* 105 David Grace
* 105 Ricky Walden
* 104 Matthew Stevens
* 102 Nick Jennings
* 100 Lee Spick
* 100 Stuart Carrington
* 100 Joe Swail
* 100 Gerard Greene
* 100 Graeme Dott
* 100 Allister Carter
* 100 Patrick Wallace

## Referencie


Turnaj 2
Korfu (mesto)

**Korfu** (*Kérkyra*) je mesto na severozápade Grécka. Je hlavným mestom rovnomenného okresu a najväčším na ostrove Korfu. Leží na východnom pobreží ostrova. Mesto je dôležitou turistickou destináciou a významnú úlohu zastáva už od 8. storočia.

Veľkým lákadlom je Staré mesto v Korfu, ktoré je od roku 2007 súčasťou svetového dedičstva UNESCO. V meste sa nachádza archeologické múzeum. 

## Klimatické podmienky




## Partnerské mestá

## Referencie

## Iné projekty

## Externé odkazy
* Oficiálna stránka

## Zdroj

Kategória:Mestá v Grécku
Kategória:Lokality Svetového dedičstva v Grécku
Kategória:Prístavné mestá Stredozemného mora
Kategória:Starogrécke mestá
Majstrovstvá Južnej Ameriky vo futbale 1917

**Majstrovstvá Južnej Ameriky vo futbale 1917** boli druhé kontinentálne majstrovstvá Južnej Ameriky. Turnaj sa uskutočnil v Montevideu v Uruguaji od 30. septembra do 14. októbra. Víťazom sa stala reprezentácia Uruguaja. Najlepším strelcom sa stal Uruguajčan Ángel Romano zo štyrmi gólmi.

## Kvalifikácia
Sa žiadna neuskutočnila. Na turnaj automaticky postúpili reprezentácie  Argentíny, Brazílie, Čile a Uruguaja.

## Štadióny
Všetky zápasy sa odohrali v Montevideu na štadióne Parque Pereira, s kapacitou 40 000 divákoch.

## Tabuľka

## Výsledky

----

----

----

----

----

## Strelci

**4 góly**
*  Ángel Romano

**3 góly**
*  Carlos Scarone

**2 góly**
*  Alberto Ohaco
*  Haroldo
*  Neco
*  Héctor Scarone

**1 gól**
*  Antonio Blanco
*  Pedro Calomino
*  Amílcar
*  Caetano
*  Silvio Lagreca

**Vlastný gól**
*  Luis García 

thumb|300px|left|Uruguajská víťazná zostava turnaja.

## Externé odkazy
Majstrovstvá Južnej Ameriky vo futbale 1917 - štatistiky (anglicky)

Kategória:Copa América
Kategória:Futbal v 1917
Futbal
Slovenské učené tovarišstvo

**Slovenské učené tovarišstvo** alebo **Tovarišstvo literného umenia** alebo staršie **Učené slovenské tovarišstvo** (pôvodne *Slowenské učené Towarišstwo* alebo *Towarišstwo litterného umeňá*) bol spolok, ktorý združoval prívržencov bernolákovcov na celom Slovensku a šíril slovenský jazyk a literatúru. Bol založený v roku 1792 v Trnave ako výsledok národných snáh o kultúrne a osvetové pozdvihnutie Slovákov. Medzi členov a hlavné osobnosti spolku patrili Anton Bernolák, Juraj Fándly, Jozef Ignác Bajza, Ján Hollý, Alexander Rudnay a iní.

Anton Bernolák a Juraj Fándly sa snažili o vytvorenie takej spoločnosti, ktorá by vydávala aj osvetové a ľudovýchovné diela. Takou sa stalo Slovenské učené tovarišstvo, ktorého úlohou bolo hlavne organizovať a viesť národné hnutie a pomáhať sproletarizovanej inteligencii v ľudovýchovnej a osvetovej činnosti. Preto boli založené i podobné „stánky“ Tovarišstva v Nitre, v Banskej Bystrici, v Jágri, vo Veľkom Rovnom a na východnom Slovensku v Solivare, v Rožňave a v Košiciach. Na konci tretieho roku svojej existencie malo už Tovarišstvo na území celého Slovenska do 450 členov.

Členovia Tovarišstva prejavovali veľký záujem aj o zakladanie slovenských novín a časopisov, pretože v nich videli dôležitý nástroj ovplyvňovania verejnej mienky a posilňovania slovenskej myšlienky. Vo viedenskom “pobočnom stánku" Tovarišstva, chceli vydávať noviny v bernolákovskej slovenčine, nakoľko v hlavnom meste monarchie bolo možno získať aj najdôležitejšie a najaktuálnejšie vnútropolitické spravodajstvo. Hlavným cieľom ich vydávania bolo “našej slovenskej reči očiščení, krásu a vivíšení", no tieto plány sa napokon nerealizovali. 

Kategória:Dejiny Slovenska
Kategória:Spolky na Slovensku
Kategória:Slovenčina
Kategória:Organizácie založené v 1792
Roman Kreuziger (1965)

**Roman Kreuziger** (* 11. jún 1965, Uničov) je bývalý česko-slovenský a český cyklista a cyklokrosár. Je otcom cyklistu Romana Kreuzigera mladšieho.

## Úspechy
V roku 1983 sa ako česko-slovenský reprezentant stal juniorským majstrom sveta v cyklokrose. Na majstrovstvách sveta amatérov v roku 1987 v Mladej Boleslavi získal bronzovú medailu. Neskôr sa mu podarilo jazdiť vyrovnané partie na Giro d’Italia s jazdcami typu Lanca Armstronga.

Neskôr sa venoval cestnej cyklistike. V roku 1991 zvíťazil v etapových pretekoch Okolo Rakúska (Österreich Rundfahrt).

## Zdroje

Kategória:Majstri sveta v cyklokrose
Kategória:Českí a slovenskí majstri sveta a Európy v cyklokrose
Kategória:Česko-slovenskí cyklisti
Kategória:Českí cyklisti
Pamela Melroyová

**Pamela Anne Melroyová** (* 17. september 1961, Palo Alto, Kalifornia, USA) je dôstojníčka United States Air Force a astronautka NASA. Ako pilot raketoplánu sa zúčastnila misií STS-92 a STS-112, pri misii STS-120 bola veliteľkou letu.

## Vzdelanie, vojenská kariéra
Melroyová získala v roku 1983 titul bakalára fyziky a astronómie na Wellesley College. V roku 1984 potom ukončila magisterské štúdium v odbore Zem a planetárne vedy na univerzite Massachusetts Institute of Technology. 18. mája 2008 získala čestný titul () na Iona College v New Rochelle, New York.

Nastúpila do armády, stala sa pilotom. V priebehu vojny v zálive v roku 1991 sa zúčastňovala bojových letov. Pôsobila na Edwardsovej leteckej základni ako testovací pilot. Z armády odišla v roku 2007.

## Lety do vesmíru
Melroyová bola v roku 1994 vybraná ako kandidát na astronauta a prešla výcvikom pre pilotovanie raketoplánu. Pilotovala raketoplán pri dvoch misiách, obe misie boli návštevami Medzinárodnej vesmírnej stanice: STS-92 v roku 2000 a STS-112 v roku 2002. 19. júna 2006 NASA oznámila, že Melroyová bude veliť raketoplánu pri misii STS-120. Stala sa tak druhou ženou, ktorá velila raketoplánu (po Eileen Collinsovej). Posádka misie STS-120 navštívila stanicu v čase, keď tu pracovala Expedícia 16, ktorej velila Peggy Whitsonová. Na palube ISS boli teda súčasne dve ženy – veliteľky.

* STS-92, Discovery (11. október 2000 – 24. október 2000)
* STS-112, Atlantis (7. október 2002 – 18. október 2002)
* STS-120, Discovery (23. október 2007 – 7. november 2007)

## Referencie

## Externé odkazy
* Melroyová v encyklopédii MEK 
* Melroyová v encyklopédii SPACE 40 

## Zdroj

Kategória:Kozmonauti USA
Kategória:Kozmonautky
Kategória:Absolventi MIT
Kategória:Osobnosti z Palo Alto
Feynmanov diagram

[thumb|Feynmanov diagram pre príspevok k elektrón-elektrónovému rozptylu pomocou výmeny jedného [Virtuálna častica|virtuálneho fotónu (časová os smeruje zospodu nahor)]]

**Feynmanov diagram** predstavuje grafickú reprezentáciu výpočtov daných fyzikálnych veličín (ako napríklad účinný prierez) v rámci kvantovej poruchovej teórie. Sú pomenované podľa Richarda Feynmana, ktorý ich zaviedol v roku 1948, a nachádzajú široké uplatnenie v časticovej fyzike (QED, QCD), štatistickej fyzike a mnohých ďalších oblastiach. 

Feynamnové diagramy pozostávajú z čiar reprezentujúcich propagátory danej teórie a vertexov, kde sa tieto čiary stretávajú. Jednotlivé elementy sú dané Feynmanovými pravidlami, ktoré sú špecifické pre daný uvažovaný model. Týmto spôsobom vznikajú určité topológie príznačné pre daný fyzikálny model.

Feynamnové diagramy kategorizujeme podľa počtu nezávislých uzavretých slučiek na stromové diagramy (angl. tree diagrams) neobsahujúce žiadne slučky a na diagramy jedno-, dvoj- a viacslučkové.

Kategória:Kvantová fyzika
Kategória:Fyzika častíc
Kategória:Diagramy
Kategória:Eponymické termíny vo fyzike
Dennis Tito

**Dennis Anthony Tito** (* 8. august 1940, Queens, New York) je americký podnikateľ, ktorý sa stal prvým vesmírnym turistom. Tito však s týmto označením nesúhlasí a nazýva sa "nezávislým výskumníkom", pretože na obežnej dráhe uskutočnil niekoľko vedeckých pokusov. Do vesmíru sa vydal 28. apríla 2001 s Talgatom Musabajevom a Jurijom Baturinom ako člen 1. návštevnej expedície na Medzinárodnú vesmírnu stanicu (ISS), štartoval v lodi Sojuz TM-32, vracal sa v Sojuze TM-31. Na obežnej dráhe strávil celkovo 7 dní, 22 hodín a 4 minúty. Tito za výlet do vesmíru zaplatil 20 miliónov dolárov.

## Zdroje

Kategória:Narodenia v 1940
Kategória:Vesmírni turisti
Kategória:Podnikatelia USA
Kategória:Rádioamatéri
Charles Hobaugh

**Charles Owen Hobaugh** (* 5. november 1961, Bar Harbor, Maine,  USA) je americký astronaut NASA. Má štyri deti. Má rád lyže, volejbal, behanie, triatlon.

STS-104 bola jeho prvá misia do vesmíru, v ktorej letel ako pilot v raketopláne Altantis. Jeho druhou misiou STS-118 bola misia raketoplánu Endeavour, pri ktorej letel už ako veliteľ misie. Jeho ďalším letom bola misia STS-129 raketoplánu Atlantis. Raketoplán s Charlesom Hobaughom ako veliteľom letu odštartoval 16. novembra 2009 z Kennedyho vesmírneho strediska na Floride. Na Medzinárodnú vesmírnu stanicu (ISS) dopravila náhradné diely a zásoby.

## Externé odkazy

*  Na webe MEK 
* Na webe Space  

## Zdroj

Kategória:Kozmonauti USA
Kategória:Osobnosti zo štátu Maine
Konstantin Mirovič Kozejev

**Konstantin Mirovič Kozejev** (; * 1. december 1967, Kaliningrad) bol pôvodne inžinier spoločnosti RKK Energija, od apríla 1996 bol kozmonautom, členom oddielu kozmonautov RKK Energija. Roku 2001 na svojom jedinom kozmickom lete navštívil Medzinárodnú vesmírnu stanicu (ISS), vo vesmíre strávil 9 dní a 20 hodín. Roku 2008 odišiel z oddielu kozmonautov, naďalej pracuje v spoločnosti RKK Energija.

## Život
### Mladosť
Konstantin Kozejev pochádza z Kaliningradu (roku 1996 premenované na Koroľov), je ruskej národnosti. Po strednej škole bol roku 1983 prijatý na štúdium na Kalinigradskú strojárensku odbornú školu (), ktorý absolvoval v roku 1987. Nasledujúce dva roky zabrala základná vojenská služba. Potom v rokoch 1989-1992 študoval na Moskovskom letecko-technologickom inštitúte (). Už od marca 1991 pracoval v spoločnosti RKK Energija, najprv ako technik, neskôr, po absolvovaní inštitútu, ako inžinier-technológ. Venoval sa spracovaniu technickej dokumentácie pre výcvik kozmonautov v stave beztiaže pri parabolických letoch a pri práci v bazéne. Zúčastnil sa prípravy výstupov do otvoreného vesmíru.

### Kozmonaut
Prihlásil sa do oddielu kozmonautov, prešiel všetkými kolami výberu a 2. apríla 1996 bol zaradený do oddielu kozmonautov RKK Energija. Absolvoval dvojročnú všeobecnú kozmickú prípravu a 17. novembra 1998 získal kvalifikáciu skúšobný kozmonaut.

Bol zaradený medzi kozmonautov pripravujúcich sa na lety na Medzinárodnú vesmírnu stanicu (ISS). V auguste 2000 vymenil Sergeja Revina v záložnej posádke 1. návštevnej expedície na ISS (letela v apríli 2001). Súčasne sa dvojica Viktor Afanasiev, Konstantin Kozejev ešte s francúzskou kozmonautku Claudie André-Deshaysovou pripravovala na let v nasledujúcej, druhej, návštevnej expedície na ISS.

[thumb|left|Kozejev dostáva od prezidenta [Vladimir Putin|Putina Zlatú hviezdu Hrdinu Ruskej federácie, Moskva, Kremeľ, 22. mája 2002]]
Trojica Afanasiev, Kozejev, André-Deshaysová odštartovala do vesmíru 21. októbra 2001 z kozmodrómu Bajkonur v lodi Sojuz TM-33. O dva dni neskôr sa spojili so stanicou, počas týždňa splnili vedecký program, napospol experimenty francúzsko-ruského programu Andromeda a 31. októbra sa v Sojuze TM-32 vrátili domov na Zem. Misia trvala 9 dní a 20 hodín.

V roku 2005 sa pripravoval v zálohe Expedície 12, ale na žiadosť NASA bol z posádky vyradený. Pribral totiž v páse a nemohol preto pracovať v americkom skafandri.  V marci 2007 lekári navrhli jeho odchod z oddielu kozmonautov, oficiálne štatút kozmonauta stratil 22. novembra 2008. Zostal zamestnancom RKK Energija.

## Referencie



## Iné projekty

Kategória:Narodenia v 1967
Kategória:Ruskí kozmonauti
Zdeněk Štybar

**Zdeněk Štybar** (* 11. december 1985, Planá) je český cyklokrosár. Od roku 2006 jazdí za belgický Fidea Cycling Team a žije v belgickom Essene. 

## Úspechy
Doterajším vrcholom jeho kariéry je zisk dvoch titulov majstra sveta v kategórii Muži - Elite:
* MS 2010 v Tábore (Česko)
* MS 2011 v St. Wendeli (Nemecko)

Okrem toho je dvojnásobným majstrom sveta v kategórii do 23 rokov (2005 a 2006) a dvojnásobným vicemajstrom sveta v kategórii Elite (2008 a 2009). V sezóne 2008/09 obsadil 3. miesto v konečnom hodnotení Svetového pohára. Je štvornásobným majstrom ČR v cyklokrose (2005, 2008, 2009 a 2010). 21. októbra 2007 v belgickom Kalmthoute prvýkrát vo svojej kariére zvťazil v pretekoch Svetového pohára. 

V sezóne 2009/10 zvíťazil v pretekoch Svetového pohára v Koksijde, Igorre a Roubaix, čím si zaistil prvenstvo v konečnom hodnotení tejto súťaže. 

## Zdroje

Kategória:Majstri sveta v cyklokrose
Kategória:Českí a slovenskí majstri sveta a Európy v cyklokrose
Kategória:Českí cyklisti
Kategória:Českí olympionici
Kategória:Cyklisti na Letných olympijských hrách 2016
Kategória:Cyklisti na Letných olympijských hrách 2020
Kategória:Nositelia Medaily Za zásluhy (Česko)
Dedičstvo alebo Kurvahošigutntag

***Dedičstvo alebo Kurvahošigutntag*** (po čes. *Dědictví aneb Kurvahošigutntag*) je česko-slovenská filmová komédia z roku 1992 od režisérky Věry Chytilovej s Bolkom Polívkom v hlavnej úlohe. Dej filmu je situovaný do dedinského prostredia a času rodiaceho sa kapitalizmu. 

## Dej

Hlavným hrdinom príbehu je starý mládenec *Bohuš* (Bolek Polívka), žijúci jednoduchým životom lesníka v rozpadajúcej sa chalupe v malej dedinke. Pokojný život, pozostávajúci z popíjania a poflakovania sa, naruší príchod advokáta Ulricha (Miroslav Donutil), ktorý Bohušovi oznámi, že otec, ktorého nikdy nepoznal mu zanechal obrovský majetok. Šokovaný Bohuš sa hneď vypravuje pozrieť svoj nový majetok do Brna, kde sa ihneď stáva stredobodom pozornosti. Do času vybavenia formalít všetko financuje advokát - kolotoč pre deti, koňa, plynovod pre obec, bazén, no i neustále pitky. 

Situácia sa zauzľuje zistením, že Bohuš je nevlastným synom boháča a na dedený majetok tak nemá nárok. Od nešťastného mladíka utekajú všetci „priatelia“, profitujúci z jeho dobráckej povahy a situácie. Osamotenému a zadlženému zúfalcovi sa zjaví právnik Strážny s ďalšou neuveriteľnou správou.

## Pozri aj
* Dědictví aneb Kurvaseneříká

## Zdroj
* O filme Dědičství... 
* Dedičstvo...
* Dědičství...

Kategória:Česko-slovenské filmové komédie
Kategória:České filmové komédie
Kategória:Filmy z 1992
Kategória:Filmy podľa názvu
Roberto Vittori

**Roberto Vittori** (* 15. október 1964, Viterbo, Taliansko) bol pôvodne pilot talianskej armády, od augusta 1998 je astronautom oddielu ESA. V rokoch 2002 a 2005 sa zúčastnil dvoch krátkodobých kozmických letov v ruských Sojuzoch na Medzinárodnú vesmírnu stanicu (ISS). Tretiu krátkodobú návštevu ISS absolvoval tentokrát v americkom raketopláne Endeavour so štartom 16. mája 2011.

## Život
### Mladosť
Po absolvovaní strednej školy študoval v rokoch 1983 - 1985 fyziku na univerzite v Pise, nasledujúce štyri roky strávil na vojenskej leteckej akadémii v Pozzuoli. Roku 1990 absolvoval stáž u amerického letectva v Texase. Potom slúžil u talianskeho letectva, lietal na Tornado GR1. Bol vyslaný na štúdium na škole testovacích letcov námorného letectva USA v Patuxent River, úspešne ju absolvoval v novembri 1995. Po návrate sa zúčastnil prác na programe Eurofighter 2000. Počas služby nalietal viac ako 2000 hodín v 40 typoch lietadiel.

### Astronaut
V júli 1998 bol v 3. nábore Talianskej vesmírnej agentúry (ASI) vybraný do oddielu astronautov ESA, v auguste 1998 začal s ďalšími členmi oddielu ESA výcvik na funkciu letového špecialistu v Johnsonovom vesmírnom stredisku v Houstone. Výcvik letového špecialistu absolvoval v auguste 2000. V marci 2001 sa kvalifikoval ako operátor manipulátora raketoplánu, v júli toho istého roku v Kanade získal aj kvalifikáciu operátora manipulátora na ISS.

#### Prvý let
V auguste 2001 bol zaradený do posádky 3. návštevnej expedície na Medzinárodnú vesmírnu stanicu (ISS) a začal prípravu vo Stredisku prípravy kozmonautov vo Hviezdnom mestečku. Do vesmíru vzlietol z Bajkonuru 25. apríla 2002 v Sojuze TM-34 spoločne s Jurijom Gidzenkom a juhoafrickým milionárom Markom Shuttleworthom. Počas týždenného pobytu na ISS sa venoval experimentom programu Marco Polo. Po splnení programu trojica návštevníkov pristála 5. mája 2002 sa Sojuzom TM-33 po 9 dňoch, 21 hodinách a 25 minútach letu.

#### Druhý let
thumb|left|Sojuz TMA-6 sa blíži k ISS
Od augusta 2004 sa vo Hviezdnom mestečku pripravoval na ďalšiu misiu, nazvanú Eneide. Štartoval v Sojuze TMA-6 ako jediný člen 8. návštevnej expedície na ISS spolu s posádkou Expedície 11 (Sergej Krikaľov a John Phillips), pristál s vracajúcimi sa členmi Expedície 10 v Sojuze TMA-5. Vo vesmíre prežil 9 dní, 22 hodín a 21 minút v dňoch 15. - 25. apríla 2005.

#### Tretí let
Od roku 2008 sa uvažovalo o jeho účasti v niektorom zo zostávajúcich letov Space Shuttle. Až 11. augusta 2009 NASA oznámila zostavu posádky letu STS-134, do ktorej bol Vittori zaradený. Štart raketoplánu bol naplánovaný na koniec júla alebo v septembri 2010.
Po odkladoch najmä z finančných dôvodov sa let napokon uskutočnil až 16. mája 2011. Raketoplán na ISS dopravil magnetický spektrometer (Alpha Magnetic Spectrometer – AMS-02) a vonkajšiu logistickú plošinu „ExPRESS Logistics Carrier“ (ELC).
Po úspešne splnenej misii raketoplán 1. júna 2011 aj s posádkou pristál na Floride. Pre Endeavour to bola 25-ta a posledná misia.

Roberto Vittori je ženatý, má troch synov.

## Referencie

## Iné projekty

## Zdroj

Kategória:Narodenia v 1964
Kategória:Talianski kozmonauti
Kategória:Astronauti ESA
Intermediálna častica

**Intermediálna** (alebo **sprostredkujúca** alebo **výmenná**) **častica** je nositeľom  fyzikálnych interakcií. V rámci štandardného modelu. časticovej fyziky sú popísané intermediálne častice silnej, slabej, a elektromagnetickej interakcie

## Prehľad známych intermediálnych častíc

Medzi experimentálne potvrdené intermediálne častice patria gluóny, fotóny a bozóny, ktoré sú popísané v rámci štandardného modelu časticovej fyziky. V analógii k súčasnému popisu elementárnych interakcií založenom na kvantovej teórii poľa boli navrhnuté rôzne hypotetické modely pre gravitačnú interakciu. Intermediálne častice vyskytujúce sa v týchto modeloch sa všeobecne nazývajú gravitóny. Vlastnosti predpovedané takýmto gravitónom sa môžu v rámci rôznych teórii líšiť. Avšak do dnešného dátumu nebola ich existencia, či prípadne efekty z nej plynúce, experimentálne overené. 

V nasledujúcej tabuľke sú prehľadne zhrnuté známe intermediálne častice a interakcie, ktorých sú nositeľmi. 

Kategória:Fyzika častíc
Kategória:Jadrová fyzika
L’Osservatore Romano

**L’Osservatore Romano** () je denník Svätej stolice založený v roku 1861. V taliančine vychádza ako denník, v ďalších siedmich jazykoch potom v podobe stručných súhrnov najdôležitejších článkov vydávaných raz za týždeň (francúzsky, anglicky, španielsky, portugalsky, nemecky a malajálamsky) či mesačne (poľsky). Denník pokrýva predovšetkým aktivity Svätej stolice a dianie v cirkvi a oznamuje (a poprípade aj zverejňuje) pápežské dokumenty. Súčasným šéfredaktorom denníka je Giovanni Maria Vian.

## Šéfredaktori
* Nicola Zanchini a Giuseppe Bastia (1861 - 1866)
* Augusto Baviera (1866 - 1884)
* Cesare Crispolti (1884 - 1890)
* Giovan Battista Casoni (1890 - 1900)
* Giuseppe Angelini (1900 - 1919)
* Giuseppe Dalla Torre di Sanguinetto (1920 - 1960)
* Raimondo Manzini (1960 - 1978)
* Valerio Volpini (1978 - 1984)
* Mario Agnes (1984 - 2007)
* Giovanni Maria Vian (2007 - súčasnosť)

## Zdroj
* 

## Externé odkazy
* Denník na stránkach Vatikánu

Kategória:Tlač v Taliansku
Kategória:Kresťanské médiá
Kategória:Katolícka tlač
Mierka

**Mierka** môže byť:
* zariadenie alebo nádoba na meranie, pozri meradlo, odmerka
* lineárna, grafická mierka zobrazujúca veľkosť mapy, nákresu atď., pozri lineárna mierka
* pomer medzi vzdialenosťou zobrazenou na mape a v skutočnosti, pozri mierka mapy
Jano (kniha)

**Jano** je príbeh pre deti od spisovateľa Fraňa Kráľa z roku 1931 o slovenskom dedinskom chlapcovi z 30. rokov 20. storočia. Z knihy sa dá dozvedieť ako sa u nás kedysi žilo, dielo zobrazuje jeden rok z chlapcovho života. Autorovi sa postavu Jana podarilo vytvoriť nadmieru prirodzene, ako živého, ako by sme sa s ním kdesi už stretli. Jeho postava je ako otvorená kniha, číra a priama, možno v nej čítať, vieme čo si myslí, čo cíti.

## Obsah

* *Husiar a kapitán*
* *Koniec slávy*
* *Na farských čerešniach*
* *Noc v lese*
* *Pri ovciach*
* *Zo salaša do služby*
* *Na Štrbskom Plese*
* *Po návrate*
* *Smutná jar*
* *Po tvrdom roku*

Kategória:Knihy Fraňa Kráľa
Kategória:Knihy z 1931
Kategória:Literatúra pre deti a mládež
Majstrovstvá Južnej Ameriky vo futbale 1919

**Majstrovstvá Južnej Ameriky vo futbale 1919** boli tretie kontinentálne majstrovstvá Južnej Ameriky. Turnaj sa uskutočnil v Rio de Janeiro v Brazílii od 11. do 29. mája. Víťazom sa stala reprezentácia Brazílie. Najlepším strelcom sa stali Brazílčania Arthur Friedenreich a Neco so štyrmi gólmi.

Rozhodol až dodatočný zápas ktorý vyhrala reprezentácia Brazílie nad Uruguajom.

## Účastníci turnaja

Na turnaj automaticky postúpili reprezentácie:  
* 
* 
* 
* 

## Štadióny




## Tabuľka

## Výsledky

----

----

----

----

----

## Play off
*Tento zápas sa predlžoval dvakrát 30 minút, čím sa stal najdlhším zápasom v histórii futbalu, so súhrnom 150 minút.*

## Strelci

**4 góly**
*  Arthur Friedenreich
*  Neco
**3 góly**
*  Edwin Clarcke
*  Carlos Izaguirre
*  Carlos Scarone
**2 góly**
*  Isabelino Gradín

**1 gól**
*  Amílcar
*  Haroldo
*  Héitor
*  Millon
*  Alfredo France
*  José Pérez
*  Héctor Scarone
**Vlastný gól**
*  Manuel Varela 

## Externé odkazy
* Majstrovstvá Južnej Ameriky vo futbale 1919 - štatistiky 

Kategória:Copa América
Kategória:Futbal v 1919
Futbal
Pauliho matice

**Pauliho matice** tvoria množinu troch komplexných hermitovských a unitárnych matíc o dvoch riadkoch a dvoch stĺpcoch. Zvyknú sa označovať gréckym písmenom 'sigma' (σ). V súvislosti s izospinom je obvyklé používať grécke písmeno 'tau' (τ). Píšeme ich v nasledujúcom tvare:

:
\sigma_1 = \sigma_x =
\begin{pmatrix}
0&1\\
1&0
\end{pmatrix}


:
\sigma_2 = \sigma_y =
\begin{pmatrix}
0&-i\\
i&0
\end{pmatrix}


:
\sigma_3 = \sigma_z =
\begin{pmatrix}
1&0\\
0&-1
\end{pmatrix}


## Algebrické vlastnosti
Platia nasledujúce dôležité vzťahy:
:
\sigma_1^2 = \sigma_2^2 = \sigma_3^2 = -i\sigma_1 \sigma_2 \sigma_3 = \begin{pmatrix} 1&0\\0&1\end{pmatrix} = I
pričom symbolom *I* označujeme jednotkovú maticu o dvoch stĺpcoch a dvoch riadkoch.

Determinanty a stopy spĺňajú tieto vzťahy:

:\begin{matrix}
\det (\sigma_i) &=& -1 & \\[1ex]
\operatorname{Tr} (\sigma_i) &=& 0 & \quad \hbox{for}\ i = 1, 2, 3.
\end{matrix}

Z hora uvedených vlastností priamo plynie, že vlastné hodnoty každej a jednej pauliho matice σ*i*  sú  &plusmn;1.

## Komutačné relácie
Pauliho matice splňujú nasledujúce komutačné relácie:
:[  \sigma_i, \sigma_j\ ] = 2 i\,\varepsilon_{i j k}\,\sigma_k

Taktiež vyhovujú antikomutačným reláciam:

:\{\sigma_i, \sigma_j\} = 2 \delta_{i j} \cdot I

Kategória:Teória matíc
Kategória:Eponymické termíny v matematike
John Lynch Phillips

**John Lynch Phillips** (* 15. apríl 1951, Fort Belvoir, Virgínia, USA) je od roku 1996 astronaut NASA.

## Lety do vesmíru
*STS-100, Endeavour (19. apríl 2001 – 1. máj 2001)
*Sojuz TMA-6, Sojuz TMA-6/ISS (15. apríl 2005 – 11. október 2005)
*STS-119, Discovery (16. marec 2009 – 28. marec 2009)

## Osobný život
John Phillips je ženatý s Laurou Jean Doellovou. Majú dve deti. Medzi jeho obľúbené športy patrí lyžovanie, plávanie, kanoistika a turistika.

## Externé odkazy

* Osobná stránka v encyklopédii SPACE 40 
* Osobná stránka v encyklopédii MEK 
* John L. Phillips na stránkach NASA 

## Zdroj

Kategória:Kozmonauti USA
Kategória:Absolventi University of California, Los Angeles
Kategória:Osobnosti z Virgínie
John Phillips

Meno **John Phillips** môže odkazovať na:

* amerického astronauta, pozri John Lynch Phillips
* amerického hudobníka zo skupiny *The Mamas and the Papas*, pozri John Phillips (hudobník)
* britského geológa, pozri John Phillips (geológ)

Phillips, John
Brno-Starý Lískovec

**Brno-Starý Lískovec** je mestská časť na juhozápadnom okraji štatutárneho mesta Brna. Pod názvom **Starý Lískovec** tiež katastrálne územie.

Mestská časť má rozlohu 328 ha, je tu evidovaných 37 ulíc a 933 adries.

## Referencie

## Iné projekty

## Externé odkazy
* Oficiálne stránky mestskej časti Brno-Starý Lískovec


Starý Lískovec
Siesta

náhľad|vpravo|Muži spiaci počas dňa v meste A Coruña v španielskej Galicii.
**Siesta** je krátke zdriemnutie, často po obede. Takáto doba spánku je spoločná tradícia v niektorých krajinách, najmä tých, kde je teplé počasie.

Slovo *siesta* pochádza zo španielčiny, je odvodené z latinského výrazu *hora sexta* (doslova *šiesta hodina*) a v podstate znamená prestávku uprostred dňa.

Siesta je tradičný denný spánok v Španielsku, a v dôsledku španielskeho vplyvu aj v mnohých latinskoamerických krajinách. 

Siesta je bežná v oblastiach s vysokými dennými teplotami, najmä v oblastiach, kde ľudia zvyknú na obed aj v lete požívať ťažké jedlá. Popoludňajší spánok častým zvykom v Albánsku, Bangladéši, Bosne a Hercegovine, Číne, Chorvátsku, na Cypre, v Grécku, Indii, Iráne, Taliansku (hlavne v južnom), Macedónsku, Malte, Čiernej Hore, krajinách Severnej Afriky, Pakistane, Filipínach, Srbsku, Slovinsku, Taiwane a vo Vietname.

Pôvodný koncept siesty umožňoval počas obedňajšej prestávky oddych a poskytoval možnosť stráviť čas so svojimi priateľmi a rodinou. História siesty siaha v rôznych krajinách do ďalekej minulosti. V samotnom Španielsku do obdobia španielskej občianskej vojny, keď chudoba viedla mnoho Španielov pracovať na viacerých pracovných miestach s nepravidelnou pracovnou dobou odkladajúc obed na neskoršie popoludňajšie hodiny.

## Zdroj
* 

Kategória:Voľný čas
Kategória:Spánok
Ženská štvorhra na Wimbledone 2010

**Ženská štvorhra na Wimbledone 2010** sa hrá ako súčasť Wimbledonu 2010 od 21. júna do 4. júla. Súťaže sa zúčastní 64 párov, z toho 16 nasadených.

## Nasadenie

## Výsledky
### Finálová fáza

### Horná polovica
#### Sekcia 1

#### Sekcia 2

### Dolná polovica
#### Sekcia 3

#### Sekcia 4

## Externé odkazy
* Pavúk štvorhry žien 

Kategória:Wimbledon 2010
Gregory Olsen

**Gregory Hammond Olsen** (* 20. apríl 1945, Brooklyn, New York NY, USA) je po Američanovi Dennisovi Títovi (2001) a Juhoafričanovi Markovi Shuttleworthovi (2002) tretím kozmickým turistom sveta.

Olsen je významným vedeckým pracovníkom v oblasti polovodičových detektorov infračerveného žiarenia a úspešným podnikateľom. Je držiteľom 12 amerických patentov v tejto oblasti. Počas svojho doterajšieho života založil dve úspešné súkromné firmy na výrobu polovodičových detektorov žiarenia v oblasti blízkeho a krátkovlnného infračerveného žiarenia, EPITAXX a Sensors Unilimited. Prvú z nich v roku 1990 s veľkým ziskom predal za 12 mil USD. Druhú spoločnosť najprv tiež v roku 2000 predal, o dva roky neskôr ju však spoločne s jej manažmentom od nového vlastníka znovu odkúpil a v súčasnej dobe je jej riaditeľom.

Okrem toho Dr. Olsen zasadá v poradných výboroch viacerých univerzít, napr Princeton University, strediska pre fotoniku University of Southern California, mikroelektronického strediska University of Florida, University of Virginia a vysokej školy City College of New York.

V roku 2003 sa rozhodol, že využije svoje finančných možností a zakúpil si u ruskej kozmickej agentúry FKA týždennú cestu do vesmíru. V tom istom roku, po absolvovaní vstupných lekárskych prehliadok, výcvik vo Hviezdnom mestečku síce začal, ale pri opakovaných lekárskych testoch nimi neprešiel az praktického výcviku bol vyradený. Pokračoval aspoň v teoretickom štúdiu. Po zlepšení zdravotného stavu na jar roku 2005 mu bol výcvik znovu povolený a v lete toho istého roku bol zaradený do posádky kozmickej lode Sojuz TMA-7, ktorá odštartovala k Medzinárodnej vesmírnej stanicu ISS 1. októbra 2005. Suma, ktorú zaplatil za let, nebola oficiálne oznámená, pohybuje sa však okolo 20 mil USD.

## Odborný životopis
### Vzdelanie
* Fairleigh Dickinson University, Madison, NJ (USA), odbor fyzika, akademická hodnosť BS – ukonč. 1966
* Fairleigh Dickinson University, Madison, NJ (USA), odbor fyzika, akademická hodnosť MS – ukonč. 1968
* Fairleigh Dickinson University, Madison, NJ (USA), odbor elektrotechnika, akademická hodnosť BSEE – ukonč. 1968
* University of Virginia, Charlottesville, VA (USA), odbor materiálovej vedy, akademická hodnosť PhD – ukonč. 1971

### Zamestnanie
* University of Port Elizabeth, Physics Dept., Port Elizabeth (Južná Afrika), hosťujúci vedecký pracovník – 1971 – 1972
* RCA Laboratories, Princeton, NJ (USA), výskumník – 1972 – 1983
* EPITAXX, Inc., Princeton, NJ (USA), zakladateľ, riaditeľ a vedecký pracovník – 1984 – 1990
* Sensors Unlimited, Inc., Princeton, NJ (USA), spoluzakladateľ a riaditeľ – 1991 – 2000
* Sensors Unlimited, Inc., Princeton, NJ (USA), riaditeľ – od 2002

### Kozmická činnosť
Vo výcviku v Stredisku pre prípravu kozmonautov J. A. Gagarina, Hviezdne mestečko (Rusko) – od 2003 do 2005

## Zdroje

## Externé odkazy

*''Management Bio: Dr. Gregory Olsen, Ph.D. : Chairman''. – Princeton, NJ : Sensors Unlimited, 2005. 
*http://mek.kosmo.cz/bio/usa/00437.htm
*http://www.lib.cas.cz/space.40/INDEX2.HTM 

## Iné projekty

Kategória:Narodenia v 1945
Kategória:Vesmírni turisti
Kategória:Podnikatelia USA
Čenkovej deti

**Čenkovej deti** je knižka pre deti od spisovateľa Fraňa Kráľa z roku 1932, ktorá tematizuje život slovenských chudobných ľudí, v období 30. rokov 20. storočia. V porovnaní s rozprávkou Jano je autorov obraz v knihe Čenkovej deti oveľa šírší, mnohé veci sú povedané jasnejšie, priamejšie, reálnejšie. Spisovateľ ukladá vážne obrazy jeden za druhým, pričom každý je novou obžalobou a výzvou do boja.

## Charakteristika diela

Hanka žije u zámožného sedliaka na dedine, jej život je plný úmornej práce a z vyčerpania nevládze ani spať. Nepozná chvíľku oddychu ani radosti. Ďalší obraz - Miško, žijúci u chudobného obuvníckeho majstra Kaspera v meste, na okraji priepasti existencie, zmietajúc sa v biede v boji s chorobami. Do sveta boháčov nás uvádza malý Paľko, ktorého mama ho predala za tisíc korún, aby nemusel hladovať. Dieťa chudobnej matky má byť len domácim zvieratkom, rozptylom unudenej bohatej domácej pani. Ku koncu knihy sa deti Čenkovej vracajú k matke, každé s inou bolestnou skúsenosťou. Zaspávajú s vedomím, že proti nespravodlivému svetu treba bojovať.

## Obsah

I. Od matky do sveta
* Rozprávka pri jazierku
* Roztomilý chlapec
*Tisícka
* Vo vlaku

II. Mišo
* Prípovedné
* U majstra
* Do učňovskej školy
* Hry a dobrodružstvá
* Kríza

III. Hanka
* Trh na deti
* Na pustatine
* Príchod učiteľa
* Túžba po domove
* List od brata

IV. Paľko
* V pohodlí
* Na lyžiach
* Pri robotníkoch
* Rozmary a vzdor
* Koniec panstva

V. Zo sveta späť k matke
* Zuzana Čenková
* Mišo sa navracia
* Hankin návrat
* A zas pri jazierku

Kategória:Knihy z 1932
Kategória:Knihy Fraňa Kráľa
Kategória:Literatúra pre deti a mládež
Brno-střed

**Brno-střed** je od 24. novembra 1990 mestská časť štatutárneho mesta Brna. Leží uprostred mesta po oboch brehoch rieky Svratky, západne od rieky Svitavy. Mestská časť zahŕňa celé katastrálne územia Město Brno, Staré Brno, Štýřice, Veveří, Stránice a časti katastrálnych území Černá Pole, Pisárky, Trnitá a Zábrdovice. Má rozlohu 1503 ha a k 9. augustu 2009 mala 91&nbsp;171 obyvateľov.

## Referencie

## Iné projekty

## Externé odkazy
* Oficiálne stránky mestskej časti Brno-střed 


Střed
Budkáčik a Dubkáčik

**Budkáčik a Dubkáčik** je príbeh pre deti od spisovateľa Jozefa Cígera Hronského z roku 1932. Dielo vyniká svojou ľubozvučnosťou, obraznosťou, básnivosťou a hudobnosťou jazyka.

## Charakteristika diela

Ide o jednu z Hronského zvieracích rozprávok, ktoré v jeho tvorbe predstavujú osobitý svet. Zjavným postupom pri rozvíjaní satirickosti v príbehu je striedanie prístupov zvieracích "postáv" ku skutočnosti. Na jednej strane je to prístup z pohľadu zvieraťa (*prasiatkam Dubkáčikovi a Budkáčikovi, sa prieči vôňa šíriaca sa z fabriky na mydlo; čudujú sa tomu, že sa im chalupa - železničný vozeň - rozbehla*). Na druhej strane to je prístup, ktorý na oživenie zábavnosti príbehov využíva zobrazovanie ľudských povolaní a činností zvieracími postavami. Prasací bratia Budkáčik a Dubkáčik sú kominármi, hudobníkmi, krajčírmi. Žijú po celý čas medzi ľudmi, na svojich cestách sa stretávajú s ľudskou civilizáciou a technikou - ľodou, podzemnou dráhou, vlakom, atď. Prasiatka často prirovnávajú svoj prasací život k tomu ľudskému, s tým že stále dospejú k záveru, že ten prasací je pre nich lepší.

## Obsah

* *Dubkáčik a Budkáčik, priatelia, verní bratia, čo mali zahynúť, a nezahynuli, lebo si drevené klobúky kúpili*
* *Horárstvo je ťažký chlieb, tetka Hopčíkovie je dobrá osoba, ale zázračná posteľ je strašná*
* *Krajčírstvo je dobré remeslo, električka je najlepšia vec a v záhrade by bolo verným bratom Dubkáčikovi a Budkáčikovi ako v raji, keby nebolo na svete policajta*
* *Veselé strašidlo vo väzení, najveselšia svatba na svete, na ktorej verní bratia vyhrávali, zarábali, ale peňazí nemali nič, lebo sa komín zrútil*
* *Cesta dolu komínom, cesta dolu strechou a ako sa biely brat premenil na čierneho*
* *O čudnom dome, čo sám behal po svete, a ako sa mali verní bratia Dubkáčik a Budkáčik na Veľkú noc*
* *O skúpom mlynárovi a o prasacej vojne, ktorú mali viesť Budkáčik a Dubkáčik, ale ju neviedli, lebo prasatá broky pojedli*
* *Ako vodil starý Zachariáš verných bratov, pokým ich na najlepšie miesto nezaviedol*

## V iných jazykoch
Dielo bolo preložené aj do češtiny a maďarčiny, pričom mená hlavných hrdinov boli prispôsobené tamojšiemu detskému čitateľovi:
* v češtine: Hašík a Pašík (*Hašík a Pašík na vandru: veselé příhody dvou prasátek*; preklad: František Karník, vydal Josef Hokr v roku 1937)
* v maďarčine: Pöfi a Röfi (*Pöfi és Röfi*; preklad: Erzsébet Hideghéty, vydali Mladé letá v roku 1967)

## Referencie

Kategória:Knihy Jozefa Cígera Hronského
Kategória:Knihy z 1932
Kategória:Literatúra pre deti a mládež
Kategória:Rozprávky
Nie Chaj-šeng

**Nie Chaj-šeng** (* 13. október 1964) (, trad. ), ) je od roku 1998 čínsky kozmonaut. Absolvoval dva pilotované lety (Šen-čou 6 a Šen-čou 10) a v súčasnosti je čínskym kozmonautom s najdlhšie stráveným časom vo vesmíre.

## Život
Nie Chaj-šeng pochádza z malej dediny neďaleko mesta Jang-tang z okresu Cao-jang v provincii Chu-pej. V štrnástich rokoch, po smrti otca, odišiel zo školy živiť rodinu. Vrátil sa až na naliehanie učiteľov.  V rokoch 1983-1987 študoval vojenskú vysokú leteckú školu. Po štúdiu slúžil vo vojenskom letectve.

## Kozmonaut
V októbri 1995 začal medzi čínskymi vojenskými pilotmi výber do oddielu kozmonautov. Medzi kozmonautov bol zaradený v januári 1998. Pri prvom čínskom pilotovanom kozmickom lete (2003, Šen-čou 5) bol druhým náhradníkom.

Roku 2005 bol menovaný za člena posádky lode Šen-čou 6, druhého čínskeho letu, veliteľom lode bol Fej Ťün-lung Fej. Loď odštartovala 12. októbra 2005 o 3:00 UTC.
Po splnení letového programu pristáli kozmonauti v návratovom module 16. októbra 2005 o 20:33 UTC. Orbitálny modul zostal na obežnej dráhe s očakávanou životnosťou pol roka, zanikol v atmosfére Zeme 1. apríla 2008.

Roku 2008 bol zaradený do záložnej posádky letu Šen-čou 7. Bol náhradníkom pilota Ťin Chaj-pchinga. V roku 2012 bol náhradníkom veliteľa letu Šen-čou 9.

Svojho druhého pilotovaného letu sa Nie Chaj-šeng dočkal v júni 2013, tentokrát ako veliteľ lode Šen-čou 10, ktorá sa spojila s kozmickou stanicou Tchien-kung 1. Letu sa spolu s ním zúčastnila druhá čínska kozmonautka Wang Ja-pching a kozmonaut Čang Siao-kuang. Let trval takmer 15 dní a Nie Chaj-šeng sa po ňom stal čínskym kozmonautom s najdlhším celkovým pobytom vo vesmíre.

## Lety do vesmíru
* Šen-čou 6 (12. október 2005 - 16. október 2005)
* Šen-čou 10 (11. jún 2013 - 26. jún 2013)

## Referencie

## Zdroj

Kategória:Čínski kozmonauti
Samantha Reed Smithová

**Samantha Reed Smithová** (* 29. jún 1972, Houlton, Maine, USA – † 25. august 1985, Auburn, Maine) bola americká školáčka a mierová aktivistka, ktorá napísala list generálnemu tajomníkovi Komunistickej strany Sovietskeho zväzu Jurijovi Andropovovi a potom navštívila ZSSR. Napísala aj knihu a hrala v televíznom seriáli.

## Z mierových aktivít Samanthy Smithovej
### List Jurijovi Andropovovi a návšteva ZSSR
Americká školáčka z Manchestru v štáte Maine, ktorá sa preslávila v USA aj v bývalom Sovietskom zväze počas studenej vojny napísala v roku 1982 novozvolenému generálnemu tajomníkovi Komunistickej strany Sovietskeho zväzu Jurijovi Andropovovi list, na ktorý dostala odpoveď, obsahujúcu osobné pozvanie k návšteve Sovietskeho zväzu. Toto pozvanie Samantha Smithová prijala. Navštívila Moskvu, Leningrad a známy pioniersky tábor Artek na Kryme. S ťažko chorým Andropovom sa osobne nestretla, počas pobytu v Sovietskom zväze sa s ním porozprávala aspoň po telefóne.

### Návšteva Japonska
Samantha Smithová vzbudila široký záujem médií v oboch krajinách ako "vyslankyňa dobrej vôle" a "najmladší americký veľvyslanec". Ako mierová aktivistka navštívila so svojou matkou aj Japonsko, kde sa stretla s premiérom Yasuhirom Nakasonem a navštívila Medzinárodné sympózium mládeže v Kobe, kde predniesla prejav, v ktorom navrhla, aby si sovietski a americkí predstavitelia dvakrát ročne vymenili svoje vnučky, pretože by to podľa jej slov pomohlo k odvráteniu bombardovania a vojny. *"Prezident by neprikázal bombardovať krajinu, v ktorej sa nachádza jeho vnučka"* - zdôraznila mladučká Samantha Smithová vo svojom prejave.

## Tragická smrť v detskom veku
V auguste 1985 vo veku trinástich rokov tragicky zahynula pri leteckom nešťastí v americkom štáte Maine spolu so svojim otcom, keď sa vracali z návštevy Anglicka. Posádka malého dvojmotorového lietadla spoločnosti Bar Harbor Airlines (let číslo 1808) pri slabej viditeľnosti nezvládla pristátie a nikto z ôsmich ľudí nachádzajúcich sa v lietadle tragédiu neprežil.

## Zdroje

Kategória:Aktivisti USA
Kategória:Osobnosti na sovietskych poštových známkach
Kategória:Osobnosti USA studenej vojny
Kategória:Osobnosti zo štátu Maine
Kategória:Obete leteckých nehôd
Lisa Nowaková

**Lisa Marie Nowaková** (rodená **Caputová**; * 10. máj 1963, Washington D.C., USA) je bývalá americká astronautka. V NASA pracovala od 1996 a dosiahla kvalifikáciu letovej odborníčky na robotiku. Nowaková vzlietla prvýkrát do vesmíru na palube raketoplánu počas misie STS-121 4. júla roku 2006. Vo vesmíre strávila skoro 13 dní.

## Životopis
Jej rodina pochádza z Talianska. Nowaková sama je členkou *Národnej organizácie taliansko-amerických žien*. V roku 1988 sa vydala za Richarda Nowaka. Je matkou troch detí. Syn sa narodil v roku 1992 a dcéry-dvojičky v roku 2001. V januári 2007 sa jej manželstvo ocitlo v troskách. 5. februára 2007 bola v Orlande na Floride zatknutá. Polícia ju obvinila z pokusu o vraždu svojej sokyne v láske Colleen Shipmanovej. Nowaková bola prepustená na kauciu. V novembri 2009 ju odsúdili na podmienečný trest jedného roka. 19. augusta 2010 bola prepustená z námorníctva so zníženou hodnosťou na veliteľ.

## Referencie

*

Kategória:Kozmonauti USA
Kategória:Kozmonautky
Kategória:Príslušníci United States Navy
Kategória:Osobnosti z Washingtonu D.C.
Jurij Georgijevič Šargin

**Jurij Georgijevič Šargin** (; * 20. marec 1960, Engels) je pôvodne vojenský inžinier slúžiaci v skupine predstaviteľov kozmických síl armády Ruskej federácie v spoločnosti RKK Energia. Od mája 1996 sa stal ruským kozmonautom, prvým z kozmických síl. Roku 2004 absolvoval desaťdňový kozmický let na na Medzinárodnú vesmírnu stanicu (ISS). Roku 2008 bol vymenovaný za zástupcu veliteľa Strediska skúšok a riadenie kozmických prostriedkov, preto stratil štatút kozmonauta.

## Život
### Mladosť
Jurij Šargin je ruskej národnosti, narodil sa v robotníckej rodine žijúcej v meste Engels v centrálnej časti Ruska. Po ukončení strednej školy študoval na Vojensko-inžinierskom inštitúte A. F. Možajského (dnes Vojensko-kozmická akadémia A. F. Možajského (), absolvovoval ho roku 1982 so špecializáciou na kozmické stroje. Po štúdiu slúžil v útvaroch Hlavnej správy kozmických prostriedkov (GUKOS) ministerstva obrany (od 1992 Vojenských kozmických síl, VKS). Do roku 1987 na kozmodróme Bajkonur, potom v skupine vojenských predstaviteľov v NPO Energija, pričom od roku 1994 bol vedúcim skupiny.

### Kozmonaut
V polovici 90. rokov sa prihlásil do výberového konania, prešiel potrebnými lekárskymi prehliadkami a 2. februára 1996 bol štátnou medzirezortnou komisiou odporúčený ku kozmonautickému výcviku. V máji toho istého roku bol menovaný za kandidáta na kozmonauta () Vojenských kozmických síl. Absolvoval dvojročnú všeobecnú kozmickú prípravu a 20. marca 1998 mu bola priznaná kvalifikácia "skúšobný kozmonaut".

Vo februári 1998 bol zaradený do záložnej posádky 26. expedície na Mir, ale už v máji bol z posádky vyradený pre chorobu. Dňa 2. septembra 1998 bol prevedený z kozmických síl (vtedy začlenených do raketových vojsk strategického určenia) k letectvu a začlenený do oddielu CPK. Dňa 28. decembra 2001 ho minister obrany vrátil späť ku kozmickými silám, zostal v oddiele CPK vo Hviezdnom mestečku.

V auguste 2004 bol zaradený do posádky lode Sojuz TMA-5 vo funkcii palubného inžiniera 2 ako jediný člen 7. návštevnej expedície na Medzinárodnú vesmírnu stanicu (ISS).

Sojuz TMA-5 s posádkou Saližan Šaripov, Leroy Chiao (členovia Expedície 10 na ISS) a Šargin odštartovali z Bajkonuru 14. októbra 2004. Členovia novej základnej posádky prevzali stanicu od existujúceho osadenstva - Expedície 9, ktoré so Šarginom 24. októbra odletelo v Sojuze TMA-4 späť na Zem.

V auguste 2008 bol vymenovaný za zástupcu veliteľa Strediská skúšok a riadenie kozmických prostriedkov pre vedeckovýskumnú prácu a preto sa v októbri 2008 vzdal štatútu kozmonauta.

Šargin je rozvedený, má syna a dcéru.

## Referencie



## Iné projekty

Kategória:Narodenia v 1960
Kategória:Ruskí kozmonauti